НЕУСОГЛАСЕНОСТ НА (НЕ) ВРАБОТЕНОСТА НА ПАЗАРОТ НА ТРУД ВО МАКЕДОНИЈА ОД АСПЕКТ НА ЗНАЕЊА И ВЕШТИНИ - Трпески, Предраг; Атанасовска-Новески, Викторија (Фондација Фридрих Еберт - канцеларија Скопје, 2017)
Теза 1. Невработеноста во Македонија е од структурен карактер, односно постои несогласување помеѓу квалификациите кои се нудат и кои се побаруваат на пазарот на труд. Потребни се промени во квалификациите на невработените лица и нивно усогласување со побарувачката на пазарот на труд. Теза 2. На пазарот на труд во Македонија егзистира синдромот на „обесхрабрени работници“, бидејќи скоро половината од невработените лица чекаат за вработување повеќе од 5 години. Политики за промени во насока на подобрување на образовната структура на невработените лица се од клучно значење. Теза 3. Несомнено е дека странските директни инвестиции допринесоа за намалување на невработеноста во Македонија, но истите ја продлабочуваат неусогласеноста на невработеноста. Имено, странските директни инвестиции генерално отвораат работни места за нискоквалификувана работна сила, а во Македонија трендот на висококвалификувана работна сила е позитивен. Теза 4. Невработеноста во Македонија е највисока кај помладата популација, а особено кај лицата во постуниверзитетска возраст, односно на возраст од 25 до 34 години.